JohanHeinsen/ENO huggingface dataset:
Kiøbenhavns Postrytter, 1793-04-19
Cutteren Nancy, som har gjort Reisen fra Ostende til Themsen i 16 Timer, bragte Admiralitetet den Efterretning, at Admiral Mabride havde den 30 Martii saa fordeelagtigen stationeret 8 bevæbnede Engelske Fartøyer udenfor Ostende, at ingen af de der liggende franske Kapere eller Priser kunde undkomme. J de to foregaaende Dage havde 7 franske Skibe seet Leylighed at komme bort. Franskmændene vare ikke saasnart udmarcherte af Staden, førend to Engelske Cuttere løb ind i Havnen, og bleve af Jndvaanerne modtagne med Glæde.
Kiøbenhavns Postrytter, 1793-04-19
De store Banquerouter i Liverpool have saaledes svækket Crediten der, at Staden paa det indstændigste har anmodet Ministeren om at formaae Regieringen til en virksom Understøttelse. Charles Caldwell og Thomas Smith, som der maatte brække, stode i store Forbindelser med vort insolvente Huus Forbes og Gregory. Det Liverpoolske Huus Damson er derimod snart kommet i Stand igien, og har forelagt sine Creditorer en Balance, hvorefter det, naar alle Fordringer vare betalte, endda beholdt 200000 Pund tilovers.
Kiøbenhavns Postrytter, 1793-04-19
Vor Banque har igien begyndt at discontere frit, og man haaber, at dette vil give den offentlige Credit igien sin Styrke, og forekomme mange flere Banquerouter, som ellers efter al Sandsynlighed vilde indtruffet.
Kiøbenhavns Postrytter, 1793-04-19
J Gaar blev Hestene og Bagagen for de til Holland bestemte 800 Mand Engelske Cavallerie indskibede i Deptford. – Vort Publicum synes at tage stor Deel i Hollands Redning; og paa Coventgarden Theatret spilles et nyt Stykke, Willemstadts Undsætning kaldet, med meget stærkt bifald.
Kiøbenhavns Postrytter, 1793-04-19
Maynstrømmen, den 3 April. Custine har ladet General Wimpsen bringe som Arrestant til Landau, og to Franskmænd, som han ansaae for Emigranter, ihielskyde paa Stedet. Besætningen i den Maynziske Forstad Cassel skal have trukket sig tilbage til Maynz, og man venter, at Maynz snart vil blive nødt til at capitulere, siden Custine har trukket den største Deel af Garnisonen til sig. Denne General opholder sig for nærværende Tid imellem Neustadt an der Hardt og Landan, og samler alle de Tropper, han kan faae. Fra Maynz er han aldeles afskaaret; og General Wurmser søger nu ogsaa at betage ham Communicationen med Landau, eller tvinge ham til en Bataille. De franske Commissarier have allerede forladt Maynz, og taget endeel af Municipalitets Betientenes Koner med deres kostbareste Sager, samt 25 af de anseeligste Borgere med sig til Landau, som Gidseler. Fyrsten af Nassau Weilburg er reyst igiennem Frankfurt til Kirchheim Poland, hvor hans Undersaatter havde saa tappert affærdiget de franske Friehedsforplantere. – Fra Manheim meldes, at 14000 Franskmænd af det forrige Kellermannske Corps have holdt et slemt Huus i Overamtet Lanterecken, og derefter trukket sig tilbage til Zweybrück.
Kiøbenhavns Postrytter, 1793-04-19
Antwerpen, den 4 April. J Mandags ankom her Commandeuren for de Preussiske Tropper, General von Knobelsdorf. De Preussere, som have ligget her, ere i Gaar marcheret over Lier til Mecheln. Den anden Colonne af disse Tropper, som fra Hollandsk Brabant vare marcherte til Herenthals, havde i Forveyen taget samme Vey til Mecheln.
Kiøbenhavns Postrytter, 1793-04-19
Danzig, den 5 April. Ved vore Borgeres Aarvaagenhed og gode Forhold er alting her igien roeligt. Pøbelen tør ikke flokke sig paa Gaderne; man har sat Ophavsmændene for de sidste Uroeligheder i god Forvaring, afvæbnet den oprørske Deel af Militairet, borttaget Ammunitionen og Ladeinstrumenterne fra Voldene, og demonteret Kanonerne. – Staden selv har endnu ingen Jndqvartering, og man venter med Længsel paa de Preussiske Commissarier. General von Raumer er blevet complimenteret af en Deputation fra Magistraten og Kiøbmandstanden.
Kiøbenhavns Postrytter, 1793-04-19
Efter Forlydende skal Danzig og Thorn nu i Hensigt til Finantz= og Justitssagerne lægges under det Vestpreussiske Departement, og den Deel af Storpohlen, som er besat af Preussiske Tropper, herefter kaldes det sydlige Preussen og udgjøre et særskilt Departement.
Kiøbenhavns Postrytter, 1793-04-19
Mons, den 6 April. General Dumouriers Plan, at marchere med sin Armee til Paris, er mislykket. Han ankom i Aftes Klokken 11 herhid med General Egalite, og er gaaet videre til Prindsen af Coburg. De 3 franske Husarregimenter Colonel General, Chamborand og Berchin, 2 Linieregimenter Infanterie og 300 Mand af Genie og Artillerie Corpset, have fulgt ham; og de vare alle lykkelig ankomne til Doornick, hvor man ventede endnu flere.
Kiøbenhavns Postrytter, 1793-04-19
Erkehertug Carl har for det første anviist 40000 Gylden til disse Troppers Sold. – J Morgen marcherer den Keyserlige Armee imod den franske Fæstning Conde.
Kiøbenhavns Postrytter, 1793-04-19
Stockholm, den 8 April. Med den befalede Observations Escadres Udrustning bliver der ilet, og Opsynet dermed er nu overdraget en af Hertug-Regentens Cavaillerer, Oberst von Palmqvist.
Kiøbenhavns Postrytter, 1793-04-19
Efter Forlydende foretages denne Udrustning efter det Russiske Hofs igientagne Anmodning om den i Tractaten af 1791 stipulerte Hielp, i Anledning af Coalitionen imod Frankerige.
Kiøbenhavns Postrytter, 1793-04-19
Den imod Overdaadigheden udkommende Anordning skal, efter Sigende, forbyde Mandkiønnet al Brug af Silkevarer, Silkestrømper ene undtagne, og kun tillade Qvindekiønnet den sorte, graae og hvide Farve. Saa hedder det og, at Borgerdøttrenes Titulatur skal forandres, og de, i Stedet for Mamseller, herefter kaldes Jomfruer.
Kiøbenhavns Postrytter, 1793-04-19
Aachen, den 11 April. Dumourier skal af et fra Frankerige imod ham ud marcheret stærkt Corps Nationalgardere, efter en blodig Træfning, være blevet nødt til at trække sig tilbage, og tage Veyen til Mons. Jmidlertid er dette et blot Rygte, som maa bekræftes. Efter et andet ligesaa usikkert Rygte har Valenciennes lukket Portene for ham, og hans egne Nationalgardere skudt paa ham.
Kiøbenhavns Postrytter, 1793-04-19
Cølln, den 11 April. En fra Brabant i Morges tidlig ankommen Coureer bragte den Efterretning, at Dumourier har med to Regimenter af sin Armee og nogle enkelte Personer taget sin Tilflugt til Østerrigerne, og at Resten af Armeen, som ikke vilde følge ham, har kastet sig ind i de franske Grændsepladser.
Kiøbenhavns Postrytter, 1793-04-19
Efter de her indløbne Beretninger fra Paris vare Barriererne der spærrede, dyb Sorgmodighed var kiendelig i alle Ansigter, og ingen vovede at yttre sig, endog paa den uskyldigste Maade, af Frygt for det herskende Partie. Paa Robespierres Forslag, at ingen af de forrige Kongelige Prindser kunde være Medlem af Jacobinerclubben, var Egalite blevet udslettet af Listen over Jacobinerne. Man havde endog belagt hans Maitresse, og le Clere de Busson med Arrest, og bragt saavel hans som Silleris Domestiqver til Abbediet. Dumouriers Brev til Prindsen af Coburg af 2 hujus lyder saaledes: "Naar Prindsen af Coburg vil tilstaae mig en ubetinget Vaabenstilstand, saa maa Nationalconventets herhos følgende Commissarier og General Bournonville, som vare udsendte for at arrestere mig, tiene ham til Borgen for, at jeg fra min Side ey vil foretage noget imod Nederlandene eller imod de Keiserlige Tropper. Og er det i saa Fald min Hensigt, at marchere med den under min Commando staaende Armee til Paris, der sætte Ludvig den Syttende paa Tronen, bringe Adelen i Stand igien, og derefter indføre en Constitution, som skal afhielpe Mangelerne ved vor hidtil havte Forfatning, og bedre stemme overeens saavel med et Land af Frankeriges Størrelse og Situation som med dets Jndvaaneres National Character. Men paa det der ey skal udbryde nogen Borgerkrig i vore vidtløftige Lande, maa jeg til dette Værk frabede mig alle fremmede Magters Medvirkning, følgelig og deres Troppers Jndmarch paa fransk Grund. Og forlanger jeg herom et formeligt Løvte, da jeg ellers umueligen kan naae mit Maal. – Som bekiendt, tilstod Prindsen General Dumourier den begjærte Vaabenstilstand, som imidlertid ikke har været ham til nogen Nytte, da han ikke kunde fortsætte Marchen til Paris, men har maattet beslutte at gaae over til de Keiserlige.
Kiøbenhavns Postrytter, 1793-04-19
Altona, den 15 April. Efter de nyeste Beretninger fra Brüssel ere de den 5te i Doornick udleverte franske Statsfanger den følgende Dag bragte igiennem Brüssel til Mastricht; og General Du mourier havde endnu derefter maattet sende en Adjutant, en Capitain og 7 Nationalgardere, der havde sammenrottet sig for at ombringe ham, som Fanger til det Keyserlige Hovedqvarteer. Han havde rigtig nok skilt Nationalgarderne fra Linietropperne, og sluttet en Vaabenstilstand, imellem sin og den Keyserlige Armee. - General Valence var den 4de i et vigtigt Ærinde for ham i Mons. Den over Holland indløbne Beretning, at han siden var gaaet over til de Keyserlige, var allerede den 8de bekiendt i Frankfurt, med det Tillæg, at han havde taget nogle ham hengivne Regimenter med sig, at endeel Keiserlige Tropper havde forenet sig med ham, og at han med en Keyserlig Avantgarde af 15000 Mand havde bemægtiget sig nogle franske Grændsepladser, hvoriblandt Rüssel og Valenciennes.
Kiøbenhavns Postrytter, 1793-04-19
Fra Hanan meldes under 8de hujus, at den franske Commandant i Maynz allerede var opfordret med den Trusel, at Bombardementet skulde begynde, dersom han ey inden den 10de havde overgivet Fæstningen; og at alle Franskmænd, og det saa kaldte Nationalconvent, vilde blive nedsablet.
Kiøbenhavns Postrytter, 1793-04-19
Kiøbenhavn, den 19 April. Førstkommende Søndag den 21 April bliver anlagt Hofsorg for den afdøde Fyrste af Anhalt Zebst, som bæres i 8 Dage.
Kiøbenhavns Postrytter, 1793-04-19
Ligesaa førstkommende Mandag den 22 April bliver Apartement ved Hoffet, som begynder Klokken 6 1/2 Slet.
Kiøbenhavns Postrytter, 1793-04-19
J Tallotteriets 684de Trækning her i Staden udkom i Tirsdags følgende Nummere: Til en Tid, da Ligheds-Raseriet, just som det nu prædikes, forjaget fordum at Sparta selv, ødelægger Lande og Folkeslag, kunde findige Danske er noksom væbne sig imod denne lumske Fiende. Enhver Undersaat i sin Cirkel forjager den best med foruutrig Oplysning og Lydighed imod milde og christelige Kongebud, og lade den første lære sig, hvor lykkeligt Fædrenelandet var under sine Regentere, der regierede selv, og som med disse sidste beviiste, at Kongeværdighed bygget paa Viisdom, hævdet af Retfærdighed, skienker den Rolighed, under hvis Skygge Forsynets tusindfold Velgierninger, hvoraf Livet er sammenslettet, ene kan nydes til varig Nytte for utallige Slægter. – Fierde Frederichs Regiering, der saaede for den Alder, hvis Frugter vi roeligen hoste, vil give os talende Advarsler og stærke Modgrunde imod ilde forstaaet Frihed og Lighed. Den vil vise os, at uden Orden i Finanterne er al Slags Regiering paa Glid til Despotisme, enten den kalder sig Friheds=Hue eller Parlements=Constitution. - Ministre, Yndlinger, kort, alle de Undersaattere, der have i deres Værge Midlerne, hvorved Frederichs omhyggelige og huusholderiske Regiering, kan beskueligen fremsættes, men holde dem tilbage, eller hindre andre i at bruge dem, de vise sig ikke at være Kongehusets Venner, og værdige Nydere af Fierde Frederichs Velgierninger. De synes snarere at vilde med despotisk Tausbed qvæle Ligheds=Spiren, handlende heri daarligen, liigt dem, der tildække Tidslerne for Foraarets skarpe Vinde, at de, naar Foraars-Varmen kommer, kan voxe desto frodigere. Viseligen de imod vilde de handle, naar de oprykkede den med Rod, ved at bidrage alt deres til at vise, hvor lykkelig monarkisk Regiering under Fierde Frederich haver været, og formet efter denne bestandig vil blive. – Haandskriftet af Fierde Frederichs Historie giennemgaaer Forfatteren til Trykken. Vilde nogen sende ham haandskrevne Efterretninger, oplysende Tidsrummet fra 1699 til 1731, kunde de endnu komme til Nytte og deres Giveres Minde taknemmeligen overleveres Efterverdenen. Jkke saaledes imodtager den deres Erindring, der forsætligen begrov Friderichs Hæder i Slaveværdig Glemsomhed. Subskription modtages paa det Høyffnerske Contoir, hvor ogsaa Efterretningerne kunde sendes. Høyers Haandskrift af Fierde Frederichs Historie, hvis Saft og Kraft Tydskere alt have nyttet, bliver brugt, men ikke Skridt for Skridt fulgt. Trende Dele vil Historien udgjøre. Overbeviist om Skadesløsholdelse kan med Trykningen til Michelsdag 1793 begyndes. N. D. Riegels.
Kiøbenhavns Postrytter, 1793-04-19
Den Kongelige Hof= og Stats-Calender for Aaret 1793, kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-04-19
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkiøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-04-19
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-04-22
Kiøbenhavns J Aar. No. an, slutnin, ud, Mun Post-Tidender, som Munter. paa Mandagen, den 22 April. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1793-04-22
Constantinopel, den 2 Martii. Porten lader nu udruste en Flaade, hvis Bestemmelse, skal være, at krydse i Archipelagus. Dette skal være en Virkning af de Forestillinger, som de allierte Magters her residerende Ministre for nyelig have gjort Hs. Høyhed, for at overbevise ham om, hvor nødvendigt det er, at han med sin egen Søemagt holder de Havne, som staae under hans Herredømme, ryddelige for Corsarer og andre bevæbnede Fartøyer, der giøre Farten sammesteds saa usikker. Capitain Pacha skal derfor i Maji Maaned gaae i Søen med denne Flaade, for at holde det ottomanniske Flag i Respect og beskytte Handelsfriheden.
Kiøbenhavns Postrytter, 1793-04-22
Cadix, den 19 Martii. Edictet imod Franskmændene bliver nu af vort Gouvernement exequeret imod henved 70 her etablerte franske Huse. Deres Varemagaziner, Kasser og andre Effecter ere forseglede og forsynede med to Laase, hvortil Gouvernementet beholder den ene Nøgel, og en af den franske Eyer udnævnt Spanier den anden. Franskmændene selv maae inden 3 Dage have forladt Cadix og inden 10 Dage Spanien. – Bestyrtelsen over denne Omgangsmaade er her, som man kan tænke, meget stor.
Kiøbenhavns Postrytter, 1793-04-22
Kehl, den 6 April. J Landau er alting i største Bevægelse. Custine ventes endnu i Dag derhen. Strasburg skal i næste Uge erklæres i fuldkommen Krigstand, og derefter vil al Communication med os, endog Correspondencen, ophøre. Den Strassburger Aviis raader Franskmændene til at avle ret mange Kartofler, for at erstatte Mangelen paa Kornvarer, hvis Tilførsel afskiæres dem allevegne fra. – J Maynz har Custine ladet General Poire, og i Castell General Meunier, blive tilbage.
Kiøbenhavns Postrytter, 1793-04-22
Frankfurt, den 7 April. Franskmændene ere nu ogsaa uddrevne fra det Zweybrückske. De, som endnu vare tilbage i Homburg og paa Karlsberg, bleve forjagede af de Wurmser Husarer, under Major Vogel. Overalt, hvor de allierte Tropper komme frem, bliver alting sat i den forrige Stand igien, og de, som, medens Franskmændene vare Herrer, have viist sig som disses og deres Grundsætningers Venner, faae deres velfortiente Straf. - Ogsaa ved Kronenberg, i Overamtet Meisenheim, have Preusserne havt en hidsig Affaire med Franskmændene, hvorved næsten hele Cavallerieregimentet Normandie blev nedhugget.
Kiøbenhavns Postrytter, 1793-04-22
Femten Personer, hvoriblant Geheimeraad Mosler, Professor Waldemann o. fl., der bragtes som Gidseler fra Maynz til Landau, ere underveys, til deres gode Lykke, faldet i Preussernes Hænder. – De Keyserlige Husarer, streife allerede ved Lanterburg, og Preusserne staae ved Edesheim, en liden Miil fra Landau.
Kiøbenhavns Postrytter, 1793-04-22
Brüssel, den 8 April. J Gaar passerede en Transport Artillerie herigiennem, for at gaae videre til Mons eller Dornick. General. Valence er ogsaa hidkommet i Gaar.
Kiøbenhavns Postrytter, 1793-04-22
Haag, den 9 April. Den Engelske Ambassadeur, Lord Auckland, og den Keyserlige Kongelige Gesandt, Greve von Stahremberg, have insinueret Generalstaterne følgende Memoire. Høymægtige Herrer, Det er bekiendt, at Hs. Storbrittanniske Majestæt og Deres Høymægtigheder ved afvigte Aars September Maaneds Udgang fælles og høytideligen gave hinanden den Forsikkring, at de, dersom den Fare, som allerede dengang truede Deres Allerchristeligste Majestæters og deres Families Liv, virkelig skulde indtreffe, vilde gribe de virksomste Midler, for at hindre, at ingen af de Personer, som maatte have gjort sig skyldige i en saa gruelig Forbrydelse, skulde finde Tilflugtsted i deres respective Stater. Den Begivenhed, som man da med Gysen tænkte sig, er siden virkelig indtruffet, og det synes, som den guddommelige Hævn ikke har ladet sig længe vente. Nogle af disse afskyelige Kongemordere ere allerede i det Tilfælde, at de kunne overgives til Lovens Sværd. De øvrige ere endnu midt iblant Folket, som de have styrtet i en Afgrund af Elendighed, og som Hungersnød, Anarchie og Borgerkrig bereder nye Lidelser. Kort: alt hvad der viser sig for vore Øyne, lader os betragte disse Ulykkeliges Ende som meget nær, hvis Daarskab og Grumhed opfylder alle dem med Skræk og Forbittrelse, for hvilke Religionens Grundsætninger og Menneskeligheden have noget Værd. Undertegnede overlade altsaa til Deres Høymægtigheders Jndsigt og Viisdom at skiønne, om De ikke skulde finde det gavnligt, at anvende alle i Deres Magt staaende Midler til at formeene de Lemmer af det saa kaldte Nationalconvent eller det foregivne executive Raad, som middelbar eller umiddelbar havde taget Deel i bemeldte Forbrydelser, Adgang saavel til Deres europæiske Stater som til Deres Colonier, og, ifald de skulde opdages og paagribes, lade dem overgive i Retfærdighedens Hænder, paa det de kunne tiene det menneskelige Kiøn til Lærdom og Exempel.
Kiøbenhavns Postrytter, 1793-04-22
J Gaar passerede en Engelsk Coureer herigiennem til Stockholm. – Fra Herzogenbusch meldes, at Hertugen, af Braunschweig-Dels har nedlagt Commandoen over de Preussiske Tropper i Nederlandene, da han ved sin bekiendte Virksomhed havde svækket sin Helbred, overleveret Commandoen til General von Knobelsdorf, og allerede begivet sig paa Tilbagereysen. Denne Armee er siden defileret igiennem Antwerpen, og har der passeret Schelden.
Kiøbenhavns Postrytter, 1793-04-22
Stockholm, den 9 April. Om en Maaneds Tid agter Hoffet allerede at gaae til Drottningholm. - Den store Leyr paa Ladegaardmarken skal om 3 Uger være i Stand. – Vore to af Franskmændene opbragte Coffardieskibe skal, efter Sigende, igien være frigivne. Deres Bestemmelse var at gaae til Portugal, for at hente Salt.
Kiøbenhavns Postrytter, 1793-04-22
Baron Albedyl, som i den Tid, da Benzelstiernas Forsøg til at opbrænde Flaaden forulykkedes, opholdt sig som Svensk Gesandt i Kiøbenhavn, men strax derefter blev rappelleret, har nu begjært, at det maatte blive undersøgt, om han havde havt nogen Deel i denne sorte Handling. Regenten har ey allene erklæret ham ganske uskyldig, men ogsaa i en meget naadig Skrivelse forsikkret ham om sin Naade og en hastig Reparation.
Kiøbenhavns Postrytter, 1793-04-22
Henimod Sommeren vil Kongen, i Selskab med Regenten, giøre en Reyse igiennem hele Riget, endog til Finnland og Skaane, for, som det hedder, ved sin personlige Nærværelse at gjendrive de mange udspredte forskiellige Rygter.
Kiøbenhavns Postrytter, 1793-04-22
Danzig, den 10 April. J Manifestet, hvori Magistraten bekiendtgjorde alle Stadens Borgere og Jndvaanere, hvorledes den, i fast Overbeviisning om det guddommelige Forsyns Velbehag, havde fattet den eensstemmige Beslutning, at underkaste den gode Stad, som i lang Tid har saaledes aftaget i Velstand, at dens Ophielpelse nu paa ingen anden Maade kunde haabes eller ventes, Hs. Majestæt Kongen af Preussens Overherredømme; bekiendtgjordes tillige de af Hs. Majestæt givne Forsikkringer: at denne Stads Borgere og Jndvaanere skulde under Høysammes Regiering, blive lykkelige ved blomstrende Handel og Næringsdrivt, befries fra Enroullering, og de hidtil værende Stadsoldater, om de endog vare indfødte Preussere, ikke tvinges til Tienesten; ligesom og alle andre her nu værende Preussiske Jndfødte, Cantonister, Bønder og Deserteurer, samt Matroser og Skibsfolk kunde vente sig den samme milde Behandling.
Kiøbenhavns Postrytter, 1793-04-22
Wien, den 10 April. Feldttøimester de Vins har fra Turin begieret at kaldes tilbage, og Greve Wenzel Colloredo skal nu commandere den Østerrigsk Sardiniske Armee. De Vins skal have afsat en Sardinisk General af stor Familie, og derved gjort sig forhadt. Det nye Laan af Guld- og Sølvtøy har god Fremgang; og der er allerede bragt over 20000 Mark Sølv og nogle hundrede Mark Guld til Myndten. Hofraad Golza var den første, og leverede Sølvtøy for 12000 Gylden.
Kiøbenhavns Postrytter, 1793-04-22
Warschau, den 10 April. Paa sin Reyse til Grodno fik Kongen et Brev fra den Russiske Gesandt, hvori denne anmodede ham om at ile saameget mueligt. J Bialostock skal Kongen og Gesandten have mødt hinanden, for i Forveyen at conferere om nogle vigtige Anliggender, som skulde foretages i Grodno. Ved den Deel af Pohlen, som Rusland tager i Besiddelse, og som begynder fra Druya ved den vestre Kyst af Dwina under 45 Graders Breede, og gaaer derfra i een Linie over Sluck, Nieswict, Narock og Wollhynien til Podolien, derfra videre til den Galliziske Grændse, og langs med denne lige til Dniesteren, bliver Pohlen paa alle Kanter aldeles afskaaret fra Tyrkiet.
Kiøbenhavns Postrytter, 1793-04-22
Greven af Artois skal allerede den 21 Martii være ankommet til Petersburg.
Kiøbenhavns Postrytter, 1793-04-22
Hochheim, den 12 April. J Gaar Morges gjorde Franskmændene fra Castell et Udfald imod Costheim og imod Sachserne og Hesserne ved Mossbach. To af vore Forposter vare deserterte og havde berettet Fienden, at der i Costheim blot var en Piquet af 40 Mand. Franskmændene overfaldt altsaa denne Plads, hvorfra Besætningen trak sig tilbage, men mistede den brave Lieutenant von Borstell og nogle Gemene, som bleve gjorte til Fanger. Men kort derefter rykkede vore Folk igjen med Forstærkning ind i Costheim, og for og Franskmændene med stort Forliis. - Omtrent paa samme Tid giorde Fienden et Angreb imod de Preussiske Jægere ved Bieberich og imod den Hessiske Leyr. Denne blev i den mørkeste Nat overfaldet af omtrent 6000 Mand; og Franskmændene havde virkelig bemægtiget sig en Hessisk Skandse, og allerede brugt Kanonerne imod Hesserne, da Grenadeer garden til Lykke fik Bugt med dem, og bragte dem til at vige med et Forliis af meere end 5000 Mand og een Kanon. De Hessiske Capitainer von Voigt og von Ernst, som commanderede i Skandsen og bleve gjorte til Fanger, kom under Retiraden paa frie Fod igien.
Kiøbenhavns Postrytter, 1793-04-22
Amsterdam, den 13 April. J Paris har Nationalconventet den 8de decreteret, at Assignaterne skulle være den franske Republiks eneste Myndt, og at ingen Pengehandel imod Assignater længer maa finde Sted. – Borgerraadet i Paris har ogsaa lovet de ivrige Jacobinere, som ville gaae til de franske Armeer, og der ved Skrivter og Taler fortplante Republicanismen, frie Reysepenge og alle Udgivter godtgjorte.
Kiøbenhavns Postrytter, 1793-04-22
Jblant det i Brüssel igien indsatte Brabantske Raads Lemmer tælles nu ogsaa de 5, som Gouvernementet før Franskmændenes Jnvasion nægtede Sæde, og hvis Klager bleve anseete for de vigtigste.
Kiøbenhavns Postrytter, 1793-04-22
En Beretning fra Mons anslaaer Tallet af de med Du mourier til de Keiserlige overgangne Linietropper til henved 20000, og ved denne Leylighed nævnes Regimenterne Couronne, Vivarais, Bourbon og Royal Cravatte.
Kiøbenhavns Postrytter, 1793-04-22
Hannover, den 13 April. J Onsdags afgik den anden Division svært Artillerie med dertil hørende Train, og i Gaar Generalstaaben, til Armeen. Feldtmarechal von Freytag, som i forrige Uge var reyst i Forveien, har fra Wesel givet Ordre til Touren, der skal tages; at Bestemmelsen jo før jo heller kan naaes.